钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 北魏
## 钦定古今图书集成/明伦汇编/皇极典/第263卷 > 郁林王隆昌元年春正月诏百僚极陈得失按南齐书郁林王本纪云云==明帝建武二年，下诏求言。== > 北魏

### 明元帝泰常三年以星变诏求直言

按《魏书明元帝本纪》，不载。按《崔浩传》，泰常三年，彗
星出天津，入太微，经北斗，络紫微，犯天棓，八十馀日，
至汉而灭。太宗召诸儒术土问之曰：“今天下未一，四
方岳峙，灾咎之应，将在何国？朕甚畏之。尽倩以言，勿
有所隐。”

### 孝文帝延兴元年诏求直言

按《魏书孝文帝本纪》：延兴元年“九月壬戌，诏在位及
民庶直言极谏，有利民益治，损政伤化，悉心以闻。”

### 承明元年诏求直言

按《魏书孝文帝本纪》：“承明元年八月甲子，诏曰：‘朕猥
承前绪，纂戎洪烈，思隆先志，缉熙政道。群公卿士，其
各勉厥心，匡朕不逮，诸有便民利国者，具状以闻。十
月己未，诏曰：‘朕缵承皇极，照临万方，思阐遐风，光被
兆庶，使朝有不讳之音，野无自蔽之响。畴咨帝载，询
及刍荛。自今已后，群官卿士，下及吏民，各听上书直
言极谏，勿有所隐。诸有便宜，益治利民，可以正风俗
者，有司以闻，朕将亲览，与三事大夫论其可否，裁而
用之

### 太和三年诏求直言

按：《魏书孝文帝本纪》：太和三年“八月壬申，诏群臣直
言尽规，靡有所隐。”

太和七年，下诏求言。

按《魏书孝文帝本纪》：七年九月壬寅，诏曰：“朕承祖宗，
夙夜惟惧。然听政之际，犹虑未周，至于按文审狱，思
闻己过。自今群臣奏事，当献可替否，无或面从，使朕
之过，彰于远近。”

太和八年，诏求直言。

按《魏书孝文帝本纪》，“八年八月甲辰，诏曰：‘帝业至重，
非广询无以致治；王务至繁，非博采无以兴功。先王
知其如此，故虚己以求过，明恕以思咎。是以谏鼓置
于尧世，谤木立于舜庭，用能耳目四达，庶类咸熙。朕
承累圣之洪基，属千载之昌运，每布遐风，景行前式。
承明之初，班下内外，听人各尽规，以补其阙。中旨虽’”
宣，允称者少，故变时法，远遵古典，班制俸禄，改更刑
书，宽猛未允，人或异议。思言者莫由申情，求谏者无
因自达，故令上明不周，下情壅塞。今制百辟卿士，工
商吏民，各上便宜，利民益治，损化伤政，直言极谏，勿
有所隐，务令辞无烦华，理从简实。朕将亲览，以知世
事之要，使言之者无罪，闻之者足以为戒。

太和九年，诏求直言。

按《魏书孝文帝本纪》：“九年二月乙巳，诏曰：‘昔之哲王，
莫不博采下情，勤求箴谏，建设旌鼓，询纳刍荛。朕班
禄删刑，虑不周允，虚怀谠直，思显洪猷。百司卿士及
工商吏民，其各上书极谏，靡有所隐’。”

太和十一年。诏求直言。

按：《魏书孝文帝本纪》：十一年“六月癸未，诏曰：‘春旱至
今，野无青草，上天致谴，实繇匪德。百姓无辜，将罹饥
馑，寤寐思求，罔知所益。公卿内外，股肱之臣，谋猷所
寄，其极言无隐，以救民瘼’。”

### 宣武帝正始三年诏求直言

按《魏书宣武帝本纪》：正始三年二月丙辰，诏曰：“昔虞
戒面从，昌言屡进；周任谏辅，王阙必箴。朕仰缵鸿基，
伏膺宝历，思康庶绩，一日万几。是以侧望忠言，虚求
谠直，而良策弗进，规画无闻，岂所谓弼谐元首，匡救
不逮者乎！可诏王公已下，其有嘉谋深图，直言忠谏，
利国便民，矫时厉俗者，咸令指事陈奏，无或依违。”

### 孝明帝神龟二年诏求直言

按，《魏书孝明帝本纪》：神龟二年“二月丁丑，诏求直言，
诸上书者听密封通奏。”

### 孝昌二年诏直言时政得失

按《魏书孝明帝本纪》，“孝昌二年六月戊子，诏曰：‘自运
属艰棘，历载于兹，烽驿交驰，旌鼓不息。祖宗盛业，危
若缀旒，社稷洪基，殆将沦坠。朕威德不能遐被，经略
无以远及，俾令苍生罹此涂炭，何以苟安黄屋，无愧
黔黎？今便避居正殿，蔬飧素服。当亲自招募，收集忠
勇。其有直言正谏之士，敢决徇义之夫，二十五日悉’”
集《华林》东门，人别引见，共论得失，班告内外，咸使闻
知。

### 孝庄帝建义元年诏求直言

按《魏书孝庄帝本纪》：“建义元年六月，帝以寇难未夷，
避正殿，责躬撤膳，又班募格，收集忠勇。其有直言正
谏之士，敢决徇义之夫，陈国家利害之谋，赴君亲危
难之节者，集华林园面论事。”